5 באוקטובר 2021

**הודעה לתקשורת**

**מילניום פוד-טק מסתערת על שוק תחליפי הביצים:**

**תוביל סיבוב השקעה בחברת הבת של סבוריט EGG'N'UP לפי שווי של 8 מיליון דולר**

**מילניום פוד-טק תהיה המשקיעה העיקרית בסבב גיוס A עם היקף כולל של כ-2 מיליון דולר;**

**כאשר הרשות לחדשנות תממן 40% מההשקעה ומנגד מילניום פוד-טק תקבל אופציה לרכישת חוזרת של המניות ל-3 שנים;**

**שוק תחליפי הביצים העולמי צפוי לצמוח בשיעור שנתי ממוצע של 5% עד 2026 ולעמוד על 2.1 מיליארד דולר**

סבוריט (SavorEat) ושותפות המו"פ מילניום פוד-טק הודיעו במאי האחרון על כניסתן לשוק תחליפי הביצים העולמי. לשם כך, הקימה סבוריט חברת-בת, בשליטתה, שתהיה נפרדת מיתר פעילויותיה, **EGG'N'UP**. החברה החדשה מפתחת תחליפי ביצה מהצומח, מבלי לפגוע בטעם המקורי של הביצה ובערכיה התזונתיים. מוצרים אלו (עבורם הושלמה הגשת בקשה לרישום של פטנט), המבוססים על מקורות צמחיים ומתבסס על סיבי הצלולוז הייחודיים של סבוריט, יתאימו לצרכי בישול, אפיה וטיגון שמצריכים ביצה כמרכיב נוסף או עיקרי, כאשר שווקי היעד הבינלאומיים של מוצרי החברה הם מטבחים מוסדיים כגון רשתות הסעדה וקייטרינג, ותעשייה יצרנית של מוצרי מזון כגון רטבים, מאפים ועוד.

**היום הודיעו השתיים כי במסגרת סבב גיוס של עד 2.5 מיליון דולר, שמובילה שותפות המו״פ, התחייבה מילניום פוד-טק כי תשקיע בחברת EGG'N'UP סך של 2 מיליון דולר (יחד גם מימון הרשות לחדשנות) כנגד הקצאת מניות מסוג בכורה א', לפי שווי חברה של 8 מיליון דולר (לפני הכסף).**

**בנוסף, בכפוף להשלמת הגיוס, קיבלו השותפות וסבוריט אישור ראשוני למענק מהרשות הלאומית לחדשנות טכנולוגית, למימון 40% מההשקעה ומנגד מילניום ויתר המשקיעים שישתתפו בסבב ההשקעה, יקבלו אופציה ל-3 שנים לרכישה חוזרת של המניות, וזאת במסגרת תכנית התמריצים של רשות החדשנות שהחברה נכללת בה.**

שוק הביצים העולמי מוערך ב-200 מיליארד דולר בשנה, והצפי הוא שב-2023 יוערך בכ-244 מיליארד דולר - צמיחה שנתית ממוצעת חד ספרתית נאה, שעשויה להוות בסיס לצמיחה בשוק תחליפי הביצים. נכון להיום, מקסיקו היא הצרכנית המובילה בנפש של ביצים ר גילות ואחריה יפן, סין, ארה"ב ואירופה.

בשוק תחליפי הביצים, הנמצא בהתהוות ובעל פוטנציאל צמיחה גדול (כחלק ממגמת העולה בעולם הדוגלת בצריכת מוצרים מן הצומח), פועלות מספר חברות, ביניהן: Just Egg האמריקאית (שגייסה באחרונה 200 מיליון דולר, והשלימה עד כה גיוס של 650 מיליון דולר, המוערכת לפי שווי של 1.2 מיליארד דולר); Zero Egg הישראלית (שגייסה עד כה 6.5 מיליון דולר) ו-Terra Vegane הגרמנית. לא בכדי גיוסי הון בשוק זה נעמדים במיליוני דולרים – על פי מחקר שפורסם לאחרונה על ידי GFI (עמותת Good Food Institude הישראלית), שוק החלבונים האלטרנטיבים בישראל גדל פי 8, בין השנים 2018-2020 – ונכון ל-2020 עמד על 114 מיליון דולר, גידול השנתי לבדו של 154% ב-2020 בלבד.

חברת Egg’n’up מ

**חנן שניידר, מנכ"ל מיליניום פוד-טק:** "שוק החלבון האלטרנטיבי העולמי נמצא בצמיחה מתמדת. הנתונים מלמדים כי קיים צורך וביקוש גדול לתחליף ביצה בשוק המאפים ובשווקים נוספים. החברה החדשה שהוקמה מביאה פתרון אחר ועדיף מהמתחרים, אשר ביכולתו להפוך אותה לשחקנית עולמית משמעותית בתחום".

**רחלי ויזמן, מנכ״לית ומייסדת שותפה של סבוריט:** ״ שיתוף הפעולה המוצלח עם מילניום פוד-טק, ממשיך לשאת פירות ולקדם את שינינו לעבר המטרה לספק לקהל הצרכנים מוצרים איכותיים, בריאים וטעימים המספקים אלטרנטיבה למוצרים מן החי. אנחנו מוצאים פוטנציאל גדול בסיבי הצלולוז הייחודיים עליהם אנחנו מתבססים ומתרגמים לפיתוח מוצרים נוספים, כמו ההמבוגר של סבוריט. אנו מאמינים בטביעת רגל בתחום החלבון האלטרנטיבי, שוק בעל פוטנציאל גדילה אדיר שיפתח בפנינו הזדמנויות עסקיות חדשות ויאפשר לנו להמשיך לעשות את מה שאנחנו מאמינים בו- לספק אפשריות בחירה רחבות וטובות יותר בשוק המזון העולמי.״

**מילניום פוד-טק**, שמנוהלת על ידי חנן שניידר המנכ"ל וגיא רוזן היו"ר, מתמקדת בחברות שפועלות בתחומים הבאים: תזונה מותאמת אישית, תחליפי חלבון, הפחתת פסולת מזון ושאריות, אריזות חכמות, בינה מלאכותית בתחום המזון ורכיבי מזון חדשים. החברה גייסה עד כה לקופתה 94 מיליון ש"ח. הפורטפוליו של השותפות כולל כרגע 7 חברות: סבוריט (SavorEat) שפיתחה מערכת לייצור תחליפי בשר מבוססי רכיבים צמחוניים ונסחרת בבורסה בתל אביב; פיתולון (Phytolon) שעוסקת במחקר ופיתוח של צבעי מאכל טבעיים עבור תעשיית המזון; טיפה (Tipa) שעוסקת בפיתוח, ייצור ושיווק של פתרונות אריזה מתכלים המיועדים לשוק האריזות הגמישות; חברת TripleW שפיתחה תהליך תעשייתי לייצור חומצה לקטית מפסולת מזון; אלף פארמס שמייצרת בשר מתורבת וגייסה לפני מספר חודשים 105 מיליון דולר; יופיקס פרוביוטיקה שמייצרת ומוכרת תחליפי חלב בעלי תווית נקייה וההשקעה בEgg’n’up היא השקעתה השביעית.

**סבוריט**, הוקמה ב-2018 ע"י רחלי ויזמן, פרופ' עודד שוסיוב, המכהן כמדען הראשי של החברה ופרופ' עידו ברסלבסקי. בנובמבר 2020, סבוריט הונפקה בבורסת ת״א וגייסה כ-40 מיליון שקל ממשקיעי עוגן מוסדיים. הטכנולוגיה ייחודית לייצור של תחליפי בשר שפיתחה סבוריט, המשלבת חומרים בפורמולציה חדשנית ממקורות צמחיים, רובוט המשלב ייצור דיגטלי הכולל שיטות בישול מתקדמות של כמה קציצות בו זמנית – תונגש לראשונה לציבור הישראלי בפיילוט הצפוי עם רשת BBB, למענו השלימה החברה את שלב הפיתוח של ה"רובוט שף" הייחוד המתבטא ביכולת לייצר ולצלות מוצרים מותאמים אישית לצרכנים המתחקים אחר הטעם והמרקם הייחודי של בשר, ליכולות אלה אופק יצרני למזונות נוספים. חומר הגלם הייחודי מגיע ממקור צמחי ומוגן בפטנט. המוצר הראשון שהחברה סיימה את פיתוחו הוא המבורגר מהצומח.

**לפרטים נוספים:**

**לי שיין (מילניום פוד-טק), 052-7512226**

**שרי גולקו (סבוריט), 052-5006461**